《送钱道士游武当》
元代·吕诚

武当诸峰何壮哉，大朵小朵青莲开。玄圣高居天地户，赤日下照金银台。

神龟六眼电光走，山鬼一足云头来。道人再拜望北极，应带满身星斗回。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。